Coba ceritain soal Al-Quran dalam bahasa melayu

Al-Quran ( "mengkaji" terbitan kata kerja  qara'a "mengkaji") atau Quran ialah kitab suci yang paling utama bagi umat Islam yang diimani sebagai wahyu yang diturunkan oleh Allah kepada Nabi Muhammad melalui perantaraan Malaikat Jibril. Kitab ini terbahagi kepada 114 bab atau "surah" (jamak.: سور suwar, mufrad.: سورة sūrah) yang terdiri daripada ayat-ayat (jamak.: آيات ʾāyāt, mufrad.: آية ʾāyah). Selain sebagai kitab suci paling utama bagi umat Islam, kitab al-Quran juga diiktiraf sebagai teks kesusasteraan paling disanjung ketulenan bahasa dan gaya penulisannya dalam bidang kesusateraan Bahasa Arab dan sangat berpengaruh dalam membentuk pertumbuhan bidang tersebut.

Umat Islam percaya bahawa Quran merupakan wahyu yang disampaikan secara lisan dari Allah kepada Utusan-Nya atau Nabi-Nya yang terakhir, Nabi Muhammad S.A.W melalui malaikat-Nya, Jibril. Proses penurunan wahyu ini berlaku secara beransur-ansur selama 23 tahun, bermula pada bulan Ramadan pada satu malam yang dirujuk sebagai Malam Al-Qadr, ketika Nabi Muhammad S.A.W berusia 40 tahun dan mula dilantik menjadi Nabi dan Utusan kepada seluruh manusia. Penurunan wahyu ini berakhir pada tahun 632 Masihi, Peristiwa penurunan Quran pada Lailatul Qadar diterangkan dengan jelas pada Surah ke-97, Surah Al-Qadr:"Sesungguhnya Kami menurunkan-Nya (Al-Quran) pada Malam Al-Qadr;

Tahukah kamu apakah itu Malam Al-Qadr ?;

Malam Al-Qadr itu lebih baik dari seribu malam;

(Malam itu) turunlah para malaikat dan Ar-Ruuh (Malaikat Jibril) dengan izin tuhan mereka;

Sejahteralah mereka sehingga terbit fajar paginya."